《访艮斋先生讲学之所》
宋代·熊克

克斋从学艮斋地，溪友幸从诗友游。
泉响如闻读书韵，山容犹带济时忧。
呜呼道在人何在，籍甚名留迹不留。
欲揖高风宁复得。归欤□□□抔□。

作者简介：建宁建阳人，字子复。高宗绍兴二十七年进士。知诸暨县。尝以文献曾觌，觌白于孝宗，得为校书郎。屡有论奏，言防御金人之策，孝宗嘉其识体，除起居郎兼直学士院。后出知台州，奉祠卒，年七十三。生平博闻强记，尤熟宋朝典故。有《九朝通略》、《中兴小历》、《诸子精华》。